Kari Heimonen (kirjailija)

Kari Heimonen (s. 27. joulukuuta 1952 Tuusula) on työskennellyt useissa eri tehtävissä rock-musiikin alalla sekä muun muassa kirjailijana, puutarhurina, kivimiehenä, valokuvaajana ja ravintoloitsijana. 

Heimonen saavutti nuorena 1960-luvulla useita ammunnan Suomen-mestaruuksia ja ampui Suomen ennätyksiäUrheilun Kuva-aitta 7/1966Urheilumme kasvot, Otava, osa 3, 1974, suomalaiset kilpa-ampujat esitelty kirjassa aakkosittainhttps://yksa3.darchive.fi/YKSA3/public/archive/Urheilumuseo/Search.action, SVUL toimintakertomukset 1969 s.43https://yksa3.darchive.fi/YKSA3/public/archive/Urheilumuseo/Search.action, SVUL_toimintakertomukset_1972_2.pdf s.148. Häntä pidettiin 1970-luvulla suomalaisen rockabillyn kummisetänä. Heimonen oli 40 vuorokautta syömälakossa syys- lokakuussa vuonna 2008, kun hän vastusti menestyksekkäästi Espoon kaupungin viranomaisten aikeita purkaa hänen kiviyrityksensä Nyx Oy Natura-alueeseen kuuluvan Matalajärven läheisyydessä.https://www.iltalehti.fi/espoo/a/200810248481430

 Ura 
 Rock
Heimonen toimi tiskijukkana muun muassa ensin Joensuussa ja sitten Tampereella (taiteilijanimellä Rocket) sekä lähinnä Hämeessä taiteilijanimellä Rocking Doll. Heimonen työskenteli Teddy and the Tigersin managerina 1977-1979. Muihin Heimosen manageroimiin yhtyeisiin kuuluivat muun muassa Boppin Pete & Texas Rangers, Lonestars, Falcons ja Buck Jones & His Rhythm Riders. Ennen rockabilly-aikakautta Heimonen oli toiminut Virtanen-yhtyeen taustalla ja turkulaisen Dead End 5 -yhtyeen managerina. Heimonen on myös työskennelyt vähän aikaa muun muassa Kontran, Kari Peitsamon, Jorma Kääriäisen (Freddy Falcon) sekä Sleepy Sleepersin kanssa ja tuonut kykyjenetsijänä toimiessaan Poko Recordsille Eppu Normaalin ja Popedan, joka tuolloin tosin oli nimeltään Ilpo Ainiala Lutaboogie woogie band. 

Jätettyään Teddy and The Tigersin Heimonen perusti lyhytikäisen Rebel-levy-yhtiön, jonka suojatteina olivat muun muassa Mystery Train, Boppin Pete ja Lonstars sekä Falcons. Heimonen on toiminut muun muassa roudarina, keikka-auton kuljettajana, valomiehenä, miksaajana, tuottajana ja sanoittajana, julistetaiteilijana, vaate- ja valosuunnittelijana sekä jopa sarjakuvapiirtäjänä (Huuli 11/77) salanimellä Johnny Flight/Shakin' Sherwood Studios. Esimerkiksi Boppin' Pete & The Big Bang -yhtyeen Thundermoonhttp://www.thefoolmusic.fi/boppinpete/records.htmlhttp://www.youtube.com/watch?v=0QEuF-HKcCg-albumin (2002) tekstit sekä Tigersien alkuaikojen PR-materiaali, keikkajuliste ja esiintymisvaatteet olivat Heimosen suunnittelemia. 

Valokuvaajana
Heimosen valokuvia on julkaistu muun muassa Metsästäjä-, Suosikki- ja Viherpiha-lehdissä 1960-, 1980- ja 2010-luvuilla sekä hänen kirjoittamissaan kirjoissa. Hän on myös toiminut sanomalehti Karjalaisen toimittajana (1986) ja avustanut muun muassa Helsingin Sanomia (1968-69). Ensimmäisen Heimosen 11-vuotiaana kirjoittaman ja kuvaaman artikkelin nimeltä Hyppää poisJoka Poika 1/1965 julkaisi Joka Poika vuonna 1965. Ainoan valokuvanäyttelynsä Unta ja totta hän on pitänyt vuonna 1988 Joensuussa.

Puutarhurina
Heimosella on kesken jätetyn yliopistokoulutuksen lisäksi myös muun muassa kesken jääneet markkinointiopinnot sekä maanviljelijän koulutus. Hän on kasvattanut puutarhatilallaan kanoja, kukkia ja vihanneksia, sekä hoitanut mehiläisiä, ennen kuin ryhtyi vuonna 1984 rakentamaan pihoja ja puutarhoja. Vuonna 1991 Heimonen rakensi Joensuuhun maailman pohjoisimman trooppisen perhospuutarhanIltalehti 27.4.1991.Helsingin Sanomat 16.3.1991.Anna 30.7.1991.. Heimonen oli myös perustamassa Suomen ensimmäistä pihakivikaupaa Kivikoplaa Espooseen vuonna 2002.

Heimonen on kirjoittanut ja ottanut valokuvat kirjoihin Kivi puutarhassa (Tammi 2008 ) ja Pihojen kivityöt (Rakennustieto 2011 )

Kirjailijana ja toisinajattelijana
Metafysiikkaa käsittelevä kirja Kaunis unelma (Nyx)https://www.booky.fi/tuote/kari_heimonen/kaunis_unelma/9789526737805 ilmestyi vuonna 2010. Vuonna 2018 Books on Demand julkaisi Heimosen "intiaaninimellä" Hän Joka Uneksii kirjoittamat kahdeksan kirjaa Massapsykologia - perusteethttps://massapsykologia.blogspot.com/2018/10/tama-kirjanen-0n-uusi-ja-laajennettu.html, Kapinallinen, Petturi, Pelastaja ja Äpärähttps://massapsykologia.blogspot.com/2018/01/jeesus-kapinallinen-pelastaja-petturi.html, Tiennyt Mitä Rakkaus Onhttps://massapsykologia.blogspot.com/2018/02/tiennyt-mita-rakkaus-on.html, Vale Muuttuu Lopulta Totuudeksihttps://massapsykologia.blogspot.com/2018/02/vale-muuttuu-lopulta-totuudeksi.html, Pahan Naamiothttps://massapsykologia.blogspot.com/2018/02/pahan-naamiot.html, Mielenhallinta, menetelmät ja todellisuushttps://massapsykologia.blogspot.com/2018/10/blog-post.html, Mielenterveyden häiriöt – syyt ja kootut selitykset https://massapsykologia.blogspot.com/2018/12/mielenterveyden-hairiot-syyt-ja-kootut.html sekä Liskokuningas .

Nykyisin Heimonen kirjoittaa ihmisten hallitsemista ja alistamista käsittelevää blogia Massapsykologia - Mind Control intiaaninimellään "Hän Joka Uneksii" sekä rockmusiikkia ja sen lieveilmiöitä menneisyydessä käsittelevää blogia Rock and Roll is Dead.

 Lähteet 

 Aiheesta muualla 
 Hän Joka Uneksii
 Rock and roll is dead
 Kari Heimonen kotisivu 
 Heimosen sanoitustuotanto Fono-äänitearkistossa Fono.f

Luokka:Suomalaiset kirjailijat
Luokka:Suomalaiset valokuvaajat
Luokka:Suomalaiset puutarhurit
Luokka:Vuonna 1952 syntyneet
Luokka:Elävät henkilöt
Luokka:Syömälakkolaiset